У далёкім Башкартастане, у Надзеждзіне, перад двухпавярховым домам-маёнткам гэтай восенню быў пастаўлены помнік вядомаму рускаму пісьменніку Сяргею Аксакаву. Дзеці ведаюць яго цудоўную казку “Пунсовая кветачка”, падлеткі — аповесці “Сямейная хроніка” і “Дзіцячыя гады Багрова-ўнука”, дарослыя — “Нататкі пра лоўлю рыбы”. Дапытлівыя ж гледачы могуць заўважыць невялікі надпіс на бронзе: “Іван Міско”. Гэта пакінуў знак аўтар помніка— скульптар, народны мастак Беларусі.